《与贺文徵鸳湖痛饮联句别后再用韵寄》
元代·陈颢

鹓湖风日暖薰人，行乐都忘俗事纷。
换酒主翁偏爱客，盍簪朋辈总能文。
新词妙绝填《金缕》，醉墨横斜扫练裙。
归到寒斋枕书卧，一灯夜雨正思君。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。